Partiet plasserer seg selv i det politiske sentrum–venstre. Senterpartiet har ingen uttalt ideologi, men legger forsvar for kristne og humanistiske verdier, folkestyret, den private eiendomsretten, nasjonalstatens suverenitet samt desentralisering av makt og ressurser til grunn for sin politikk. Partiet er motstander av norsk EU-medlemskap, EØS-avtalen og Schengen-avtalen. Senterpartiet tilhører samme partifamilie som de nordiske bondepartiene.